stanford-oval/wikipedia huggingface dataset:
กฎของหุ่นยนต์
ดูเพิ่ม

AI ที่เป็นมิตร
จริยธรรมของหุ่นยนต์
จริยธรรมของปัญญาประดิษฐ์
หุ่นยนต์ทางการทหาร ซึ่งอาจได้รับการออกแบบให้ละเมิดกฎข้อที่หนึ่งของอสิมอฟ
กฎสามข้อของทรูแมนนิยม
กฎหมายสามข้อของคล๊าร์ค
กฎหมายของนิเวน
สังคมเว็บไซต์ออนไลน์

สังคมเว็บไซต์ออนไลน์ (อังกฤษ: Social web) คนในสังคมหรือผู้คนต่าง ๆ ใช้ในการโต้ตอบกันกับส่วนอื่น ๆ โดยทั่วไปบนเวิลด์ไวด์เว็บ ผู้คนมากมายมารวมตัวกันมีความสนใจที่มีร่วมกัน แต่ก็ยังมีหลายวิธีที่ผู้คนในสังคมใช้กันในทุกวันนี้ ประเภทแรกของสังคมเว็บไซต์ออนไลน์ที่ทำขึ้นคือ “คนเป็นส่วนสำคัญของเว็บไซต์” เช่น Bebo, Facebook และ MySpace เว็บไซต์ดังกล่าวจะส่งเสริมผู้คนเป็นจุดสำคัญของการปฏิสัมพันธ์ทางสังคม การกระทำเช่นนี้ identity ออนไลน์ (และโปรไฟล์) ถูกสร้างโดยผู้ใช้แต่ละคนในหลายรูปแบบคล้ายกับหนังสือเดินทาง
ประเภทที่สองของสังคมเว็บไซต์ออนไลน์จะเป็นตัวอย่างโดยเรียงลำดับความสำคัญของงานต่างๆของเว็บไซต์ ตัวอย่างเช่น หากมีความสนใจในการถ่ายภาพและต้องการแบ่งปันสิ่งนี้ให้กับผู้อื่นที่มีความสนใจในสิ่งเดียวกัน ก็มีเว็บไซต์การถ่ายภาพเช่น Flickr, Kodak Gallery และ Photobucket
นอกจากนี้ยังมีวิธีที่สองของคนในสังคมเว็บไซต์ออนไลน์ ชนิดทั่วไปที่ใช้มากที่สุดและบ่อยที่สุดในทุกเวลาระยะทางและเฉพาะในเวิลด์ไวด์เว็บ ในสังคมเว็บไซต์ออนไลน์นั้นไม่มีการติดต่อสื่อสารกันแบบตัวต่อตัวส่วนบุคคล ส่วนมากในสังคมเว็บไซต์ออนไลน์ใน Flickr คือการแบ่งปันภาพถ่ายและการแสดงความคิดเห็นในรูปของผู้อื่น อย่างไรก็ตามแต่สมาชิก Flickr มาจากพื้นที่ทั่วไปในท้องถิ่น
สังคมเว็บไซต์ออนไลน์อาจใช้เรียกแตกต่างกันสองแนวความคิด แนวคิดแรกคือเป็นคำอธิบายของเว็บ 2.0 เทคโนโลยีที่เน้นการปฏิสัมพันธ์ทางสังคมและชุมชนก่อนสิ่งอื่นใด แนวคิดที่สองเป็นข้อเสนอสำหรับเครือข่ายในอนาคตคล้ายกับเวิลด์ไวด์เว็บ
คำอธิบายของสังคมเว็บไซต์ออนไลน์

สังคมเว็บไซต์ออนไลน์สามารถอธิบายเป็นคนเชื่อมโยงกันและการโต้ตอบกับเนื้อหาการมีส่วนร่วมในลักษณะการสนทนาและมีส่วนร่วมทางอินเทอร์เน็ต การใช้งานสังคมเว็บไซต์ออนไลน์สร้างขึ้นเพื่อส่งเสริมการสื่อสารระหว่างผู้คน
ตัวอย่างการใช้งานสังคมเว็บไซต์ออนไลน์ Twitter, Facebook, และ Jaiku
สังคมเว็บไซต์ออนไลน์เป็นเครือข่ายแห่งอนาคต

สังคมเว็บไซต์ออนไลน์จะเชื่อมโยงผู้คน องค์กร และความคิด การกล่าวถึงวิธีการใช้คำในบริบทนี้ถูกแนะนำในกรกฎาคม 2004 เรียกว่า “สังคมเว็บไซต์ออนไลน์ : สร้างเครือข่ายสังคมกับ XDI” ในกระดาษได้อธิบายวิธีการแนะนำโพรโทคอลใหม่เพื่อใช้สำหรับกระจายการแบ่งปันข้อมูลและประสานสื่อให้ตรงกัน, XDI, สามารถเปิดใช้งานใหม่ของชั้นข้อมูลที่เชื่อถือได้แลกเปลี่ยนการใช้งาน มีการสร้างกุญแจซึ่งให้ในการบล็อกเลเยอร์นี้คือ I-names และ I-numbers (ขึ้นอยู่กับข้อกำหนด OASIS XRI), หน้า Dataweb และ link contracts
การสร้างเครือข่ายสังคมเว็บไซต์ออนไลน์โดยใช้ FOAF ถูกใช้ตั้งแต่ปี 2000
การเปรียบเทียบเว็บไซต์สังคมออนไลน์ที่ดีที่สุดคือระบบธนาคารทั่วโลกและระบบบัตรเครดิต โครงสร้างพื้นฐานนี้ได้พัฒนาขึ้นเพื่ออำนวยความสะดวกแลกเปลี่ยนข้อมูลทางการเงิน โดยทั่วไปหมายถึงการสร้างการแลกเปลี่ยนระหว่างผู้ให้บริการโดยบุคคลที่สามที่มีความน่าเชื่อถือคือธนาคาร
สังคมเว็บไซต์ออนไลน์ใช้วิธีเดียวกันสำหรับการแลกเปลี่ยนข้อมูลส่วนตัวที่สำคัญโดยทั่วไปหมายถึงการสร้างการแลกเปลี่ยนระหว่างผู้ให้บริการ โดยบุคคลที่สามที่มีความน่าเชื่อถือ
แหล่งข้อมูลอื่น

Social Web Incubator Group at the W3C
The Future of Social Web เก็บถาวร 2011-08-17 ที่ เวย์แบ็กแมชชีน
พระมหากัจจายนะ

รูปปั้นของพระมหากัจจายนะหรือพระสังกัจจายน์
พระมหากัจจายนะ (บาลี: มหากจฺจายน, สันสกฤต: มหากาตฺยายน) เป็นพระอรหันต์องค์หนึ่งในพระอสีติมหาสาวกของพระโคตมพุทธเจ้า ได้รับการยกย่องว่าเป็นเอตทัคคะในทางผู้อธิบายความย่อให้พิสดาร ในประเทศไทยนอกจากชื่อตามภาษาบาลีแล้ว ยังเป็นที่รู้จักในชื่อ "พระสังกัจจายน์" หรือ "พระสังกระจาย"
พระมหากัจจายนะเกิดในตระกูลพราหมณ์ตระกูลหนึ่งในกรุงอุชเชนี ได้ศึกษพระเวทตามอย่างตระกูลพราหมณ์ทั้งหลาย ท่านเป็นศิษย์ของอสิตดาบสแห่งเขาวินธัย (ผู้ทำนายว่าเจ้าชายสิทธิตถะจะได้เป็นพระเจ้าจักรพรรดิหรือพระพุทธเจ้าในอนาคต) พระมหากัจจายนะพร้อมด้วยมิตรอีก 7 คนได้อาราธนาพระพุทธเจ้าให้ทรงแสดงธรรมเทศนา และได้บรรลุธรรมเป็นพระอรหันต์ในระหว่างฟังธรรมนั้นเอง  หลังจากนั้นท่านจึงทูลขออุปสมบทต่อพระพุทธเจ้า และได้เผยแผ่ศาสนาพุทธอยู่ในแคว้นอวันตีจนมีผู้เข้ามาเป็นสาวกในพุทธศาสนาเป็นจำนวนมาก
ความเชื่อในนิกายมหายาน คัมภีร์สัทธรรมปุณฑรีกสูตร บรรพที่ 6 ว่าด้วยการพยากรณ์ กล่าวถึงพุทธพยากรณ์ว่า พระมหากัจจายนะ พระสุภูติ พระมหากัสสปะ และพระมหาโมคคัลลานะ (ทั้งหมดล้วนแล้วแต่เป็นพระอรหันต์ทั้งสิ้น) หลังจากได้สดับพระสูตรนี้แล้ว จักได้ตรัสรู้เป็นพระพุทธเจ้าในอนาคต
ความเข้าใจผิดในพุทธศาสนิกชนชาวไทย

รูปเคารพของพระมหากัจจายนะหรือพระสังกัจจายน์ มักเป็นที่สับสนและเข้าใจผิดในหมู่พุทธศาสนิกชนชาวไทยว่าเป็นองค์เดียวกับพระสังกัจจายน์จีน ซึ่งแท้จริงแล้วเป็นรูปเคารพของ พระปู้ไต้หลอฮั่น หรือ พระปู้ไต้ (จีน: 布袋; พินอิน: Bùdài) หรือพระโฮไท่ในญี่ปุ่น เป็น 1 ในพระอรหันต์ 18 องค์ และเป็น 1 ใน 7 องค์ของพระนำโชคที่ชาวญี่ปุ่นเคารพนับถือ
พระปู้ไต้ เดิมชื่อ ฉวีคู ถือกำเนิดที่เมืองหมิงโจว เขตเฟิงหัว ในมณฑลเจ้อเจียง ท่านมีชีวิตอยู่ในช่วงสมัยราชวงศ์เหลียง (พ.ศ.1450-1466) ท่านได้ศึกษาธรรมฝ่ายพุทธศาสนามหายาน ต่อมาจึงบวชเป็นพระภิกษุมีฉายาว่า ฉิ้วฉื่อ และชางทิงฉวี่ มักเห็นรูปของท่านนั่งพุงพลุ้ย ถือกระสอบ หรือ ย่าม ใบหน้ายิ้มแย้มอยู่เสมอ ซึ่งแสดงถึงความมีเมตตากรุณาต่อคนทั่วไปให้พวกเขาได้รับความสุข เท้าทั้งสองอยู่บนพื้น เพราะถือว่าท่านยังไม่ได้สำเร็จมรรคผลชั้นสูงสุด  เป็นพระสงฆ์ที่มีอารมณ์ดีและนิสัยดีน่ารัก และได้ชื่อว่าเป็นพระสงฆ์ที่ต้อนรับแขก  ท่านชอบแจกขนมให้แก่เด็กๆ
ก่อนมรณภาพ ท่านได้กล่าวบทสวดว่า
彌勒真彌勒，化身千百億，時時示時人，時人自不識
เมตไตรยะ เมตไตรยะที่แท้
จุติลงมาเกิดในโลกเป็นพันล้านองค์
มักปรากฏให้ปวงชนเห็นเสมอ
บางช่วงเวลาคนเหล่านั้นมิได้ระลึกถึงเลย
ท่านจึงได้รับการยกย่องจากพระสงฆ์ ในพระพุทธศาสนานิกายเซ็น ลัทธิเต๋า และชินโต ว่า ท่านเป็นปางหนึ่งของพระเมตไตรยโพธิสัตว์ลงมากำเนิด และถือว่าท่านเป็นหนึ่งในพระอรหันต์ 18 องค์ ในสมัยพุทธกาล คือ พระอังกิตา หรือ กาลิโก เดิมเป็นชาวอินเดีย ชอบจับงูมีพิษเอาไปปล่อยเพื่อไม่ต้องการให้คนที่สัญจรไปมาเหยียบถูกงูพิษกัด ชาวบ้านจึงเรียกท่านว่า เป็น โพธิ ทั้งพระปู้ไต้ และ อังกิตาเหมือนกันอย่างหนึ่งคือ  ใบหน้ายิ้มแย้มตลอดเวลาและถือย่ามหรือถุงสะพายหลัง
ส่วนพระสังกัจจายน์หรือพระมหากัจจายนะในประเทศไทย รูปจะต่างกันตรงที่ศีรษะมีผมม้วนเป็นก้นหอยคล้ายพระพุทธเจ้า และครองจีวรแบบเถรวาท แต่ก็ยังอ้วนท้วนเหมือนเดิม ส่วนของจีนศีรษะล้าน ครองจีวรแบบจีน
วัดนวลนาราม อำเภอเกาะสมุย จังหวัดสุราษฏร์ธานี
อีดิลฟิฏร์

บทความนี้เกี่ยวกับ"ฮารีรายอ" ในความหมายทั่วไป สำหรับสำหรับการฉลองเชือดพลี ซึ่งในบางประเทศรู้จักกันในชื่อฮารีรายอ ดูที่ อีดิลอัฎฮา
| อีดิลฟิฏร์ |
| --- | --- |
ละหมาดอีดในมัสยิดบาดชาฮีที่ลาฮอร์, ประเทศปากีสถาน
ชื่อทางการ: อาหรับ: عيد الفطر, อักษรโรมัน: ‘Īd al-Fiṭr
จัดขึ้นโดย: มุสลิม
ประเภท: อิสลาม
ความสำคัญ: เป็นจุดสิ้นสุดของการถือศีลอดในเราะมะฎอน
การเฉลิมฉลอง: ละหมาดอีด, บริจาค, รวมญาติ, กินเลี้ยง, ให้ของขวัญ
วันที่: 1 เชาวาล
ส่วนเกี่ยวข้อง: เราะมะฎอน, อีดิลอัฎฮา
อีดิลฟิฏร์ (อาหรับ: عيد الفطر ʻĪd al-Fiṭr, สัทอักษรสากล: [ʕiːd al fitˤr]), รู้จักกันในชื่อ "การฉลองละศีลอด" หรือวันอีดเล็ก และในภาษามลายูปัตตานีว่า รายอปอซอ (Hari Raya Puasa, อักษรยาวี: هاري راي ڤواسا) เป็นวันหยุดทางศาสนาที่ฉลองโดยมุสลิมทั่วโลก ซึ่งเป็นจุดสิ้นสุดของการถือศีลอดในเดือนเราะมะฎอน การฉลองอีดทางศาสนามีแค่วันเดียวในเดือนเชาวาลซึ่งมุสลิมห้ามถือศีลอด วันเริ่มต้นในปฏิทินอิสลามมีความหลากหลายตามพื้นที่ว่าเห็นดวงจันทร์หรือไม่
อีดิลฟิฏร์มีการละหมาดแบบเฉพาะที่มีแค่ 2 เราะกะอัต โดยทั่วไปมักละหมาดที่ทุ่งเปิด หรือห้องโถงใหญ่ และมีอีก 6 ตักบีร (ยกมือขึ้นถึงหูในขณะที่กล่าวว่า "อัลลอฮุอักบัร" ความหมายคือ "อัลลอฮ์ผู้ทรงเกรียงไกร") ในมัซฮับฮะนะฟีของซุนนี โดยกล่าวสามครั้งตอนเราะกะอัตแรก และอีกสามครั้งก่อนรุกูอ์ในเราะกะอัตที่สอง ในขณะที่มัซฮับอื่นของซุนนีมีถึง 12 ตักบีร โดยแบ่งเป็น 7 และ 5 ส่วนชีอะฮ์มี 6 ตักบีรในเราะกะอัตแรกในตอนจบกิรออะฮ์ ก่อนรุกูอ์ และอีกห้าครั้งในเราะกะอัตที่สอง
ประวัติ

อีดิลฟิฏร์ ถูกริเริ่มโดยศาสดามุฮัมมัด ตามรายงานในบางฮะดีษ เทศกาลนี้ถูกจัดขึ้นที่มะดีนะฮ์ หลังจากมุฮัมมัดอพยพออกจากมักกะฮ์ อะนัส อิบน์ มาลิก รายงานว่า เมื่อท่านศาสดามาถึงมะดีนะฮ์ ท่านเห็นผู้คนฉลองในสองวันนั้นด้วยนันทนาการและความรื่นเริง ดังนั้น ท่านศาสดาได้เปลี่ยนสองวันแห่งเทศกาลไปเป็นสิ่งที่ดีกว่า คือ: อีดิลฟิฏร์ กับอีดิลอัฎฮา
พิธีทั่วไป

ตามธรรมเนียม อีดิลฟิฏร์เริ่มในตอนดวงอาทิตย์ตกในคืนที่ส่องดวงจันทร์เสี้ยว ถ้าไม่มีการเห็นดวงจันทร์ในวันที่ 29 ของเดือนเราะมะฎอน (อาจเพราะเมฆบังหรือท้องฟ้าสว่างเกินเมื่อดวงจันทร์ขึ้น) วันอีดก็จะฉลองในวันถัดไป อีดิลิฏร์จะมีการฉลอง 1 – 3 วัน ขึ้นอยู่กับประเทศ เป็นเรื่องต้องห้ามที่จะถือศีลอดในวันอีด และมีละหมาดเฉพาะของวันนี้ ตามความจำเป็นในการบริจาค เงินจะถูกบริจาคแก่คนยากจนและคนที่ควรได้เงินบริจาค (ซะกาตฟิฏเราะฮ์) ก่อนละหมาดอีด
พิธีทั่วไป > ละหมาดอีดและ อีดกาฮ์

การละหมาดอีดมักจัดขึ้นในที่เปิดเช่นสนาม, ศูนย์ชุมชน หรือมัสยิด ไม่มีการอะซานสำหรับการละหมาดอีด และละหมาดแค่ 2 เราะกะอัตกับหลายตักบีร หลังละหมาดเสร็จจะมีการคุตบะฮ์ และดุอาอ์ขอความอภัยโทษ, ความเมตตา, ความสันติสุข และขอพรต่อชีวิตทั่วโลกจากอัลลอฮ์ การเทศนาในวันอีดมาหลังละหมาด ไม่เหมือนกับละหมาดวันศุกร์ที่มาก่อนละหมาด อิหม่ามบางคนเชื่อว่าการฟังคำเทศนาในวันอีดคือสิ่งที่ไม่จำเป็น หลังละหมาดแล้ว มุสลิมจะไปเยี่ยมญาติ, เพื่อน และคนรู้จัก หรือจัดงานฉลองขนาดใหญ่ในบ้าน, ศูนย์ชุมชน หรือหอประชุมเช่า
พิธีทั่วไป > ละหมาดอีดและ อีดกาฮ์ > ขั้นตอนแบบซุนนี

ตามพิธีแล้ว พวกซุนนีจะกล่าวสรรเสริญอัลลอฮ์ด้วยเสียงดังในขณะไปละหมาดอีดว่า: อัลลอฮุอักบัร อัลลอฮุอักบัร อัลลอฮุอักบัร. ลาอิลาฮะอิลลัลลอฮ์ วัลลอฮุอักบัร, อัลลอฮุอักบัร วะลิลลาฮิลฮัมด์ โดยจะหยุดกล่าวตอนมาถึงที่ละหมาดอีดหรือเมื่ออิหม่ามเริ่มพิธี
การละหมาดเริ่มขึ้นโดยมีการ "นียัต" ละหมาดแล้วตักบีร ตามมาด้วย ตักบีเราะตุลอิฮรอม และกล่าวตักบีรหลายครั้ง จากนั้นอิหม่ามจึงอ่านซูเราะฮ์ อัลฟาติฮะฮ์ และอีกซูเราะฮ์ แล้วรุกูอ์ ยืนขึ้น และซุญูด หลังครบเราะกะอัตแรกแล้ว ก็ทำเราะกะอัตที่สองเหมือนกับอันแรก และลดจำนวนตักบีรลง หลังละหมาดเสร็จแล้ว จะมีการคุตบะฮ์ขึ้น
พิธีทั่วไป > ละหมาดอีดและ อีดกาฮ์ > ขั้นตอนแบบชีอะฮ์

การละหมาดเริ่มขึ้นด้วยนียัต แล้วตามมาด้วยตักบีร 5 ครั้ง ในช่วงตักบีรในเราะกะอัตแรกทุกครั้ง จะมีการอ่านดุอาอ์พิเศษ แล้วอิหม่ามอ่านซูเราะฮ์ อัลฟาติฮะฮ์ และซูเราะฮ์ อัลอะอ์ลา และรุกูอ์กับซุญูด ในเราะกะอัตที่สอง ทำเหมือนกันกับเราะกะอัตแรก หลังละมาดเสร็จ คุตบะฮ์ก็จะเริ่มขึ้น
ภาพ

จักรพรรดิบาบูร์ จักรพรรดิโมกุลองค์แรก ทรงต้อนรับข้าราชสำนักในช่วงเทศกาลอีดิลฟิฏร์
การละหมาดอีดรวมที่มัสยิดจามาในเดลี
มุสลิมในสหราชอาณาจักรทำการละหมาดอีดใน ค.ศ. 1941
ครอบครัวชาวหุยฉลองอีดิลฟิฏร์ที่เขตปกครองตนเองหนิงเซี่ยหุย
มุสลิมในประเทศสิงคโปร์ฉลองอีดิลฟิฏร์
ครอบครัวในประเทศอินโดนีเซียฉลอง เลอบารัน ในเทศกาลนี้ด้วยอาหารพิเศษ
ดูเพิ่ม

วันอัลกุดส์
สารานุกรม

Encyclopedia of Islam and the Muslim World. Edited by Martin, Richard C. Macmillan Reference, December 2003. Vol. 1. ISBN 978-0028656038.
The Umm al-Qura calendar of Saudi Arabia (with computed and announced dates for Eid al-Fitr) uu.nl.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Eid al-Fitr
Some of the relevant information about Eid al Fitr at DailyPakistan News Website
มุสลิมหลายคนนำพรมละหมาดมามัสยิดในช่วงอีดิลฟิฏร์
แสตมป์อีดิลฟิฏร์ในประเทศอิหร่าน (1984)
คณะมนตรีไตรภาคี

| --- | --- |

ก่อตั้ง: 8.L. 1973
ผู้ก่อตั้ง: เดวิด ร็อกกีเฟลเลอร์
ประเภท: Annual conference
ที่ตั้ง: วอชิงตัน ดีซี (สำนักงานใหญ่ และ สถานที่ประชุมหลัก); ปารีส; โตเกียว
สมาชิก  : More than 390
บุคลากรหลัก: Joseph S. Nye, Jr. (ประธานภาคพื้นอเมริกาเหนือ)  Yasuchika Hasegawa (ประธานภาคพื้นเอเชียแปซิฟิค) Jean-Claude Trichet (ประธานภาคพื้นยุโรป)
เว็บไซต์: www.trilateral.org
คณะกรรมาธิการ 3 ฝ่าย ไทรเลทีรัลคอมมิสชั่น (อังกฤษ: Trilateral Commission) เป็นองค์กรภาคเอกชน ที่ก่อตั้งขึ้นเมื่อเดือน กรกฎาคม ค.ศ. 1973 โดย เดวิด ร็อกกีเฟลเลอร์ (David Rockefeller) อันประกอบด้วยผู้แทนจากประเทศต่างๆในทวีปอเมริกา ยุโรป และ เอเชียแปซิฟิค (ญี่ปุ่น ในฐานะตัวแทนภาคพื้นเอเชียแปซิฟิค) โดยมีจุดประสงค์ให้ความร่วมมือกันทางด้านการเงินและอุตสาหกรรม
ประวัติ > การประชุม

สมาชิกของคณะกรรมาธิการ 3 ฝ่ายล้วนแต่คัดเลือกมาจากบุคคลที่มีตำแหน่งสูงในบริษัทเอกชนหรือมีตำแหน่งทางการเมือง อันประกอบด้วยสมาชิก 107 คนจากทวีปอเมริกา 150 คนจากทวีปยุโรป และ 75 คนจากญี่ปุ่น ต่อมาในปี ค.ศ. 2000 ได้มีการขยายจากประเทศญี่ปุ่นเป็นประเทศในทวีปเอเชียและเขตมหาสมุทรแปซิฟิก ทำให้กลุ่มเอเซียตะวันออกไกล (เกาหลีใต้ จีน ไต้หวัน) โซนโอเซียเนีย (ออสเตรเลีย นิวซีแลนด์) และ ประเทศกลุ่มอาเซียน ถูกรวมเข้าไปด้วย
สื่อสิ่งพิมพ์

Crozier, Michel; Huntington, Samuel; Watanuki, Joji (1975). The Crisis of Democracy: Report on the Governability of Democracies to the Trilateral Commission. New York: New York University Press. ISBN 0-8147-1365-3.
The Global Economic Crisis. Washington, D.C.: Brookings Institute. 2011. ISBN 978-0-930503-93-2.
Nuclear Disarmament and Nonproliferation. Washington, D.C.: Brookings Institute. 2011. ISBN 978-0-930503-94-9.
ดูเพิ่ม

รายชื่อสมาชิกคณะมนตรีไตรภาคี
กลุ่มบิลเดอร์เบิร์ก
โบฮิเมียนคลับ
สภาความสัมพันธ์ระหว่างประเทศ
Internationalism (politics)
ตระกูลร็อกกีเฟลเลอร์
ซามูเอล อันติงตั้น ผู้แต่งหนังสือเรื่อง วิกฤติประชาธิปไตย
Valdai International Discussion Club
องค์การความร่วมมือเซี่ยงไฮ้
หนังสืออ่านเพิ่ม

Brzezinski, Zbigniew (October 1970). "America and Europe". Foreign Affairs. 49 (1): 11–30. doi:10.2307/20037815. (Includes Brzezinski's proposal for the establishment of a body like the Trilateral Commission.)
Brzezinski, Zbigniew (1970). Between two ages; America's role in the technetronic era. New York: Viking Press. OCLC 88066.
Gill, Stephen (1991). American Hegemony and the Trilateral Commission. Cambridge Studies in International Relations. Cambridge University Press. ISBN 0-521-42433-X. OCLC 246854587.
Kay, Jonathan (17 May 2011). Among the Truthers: A Journey Through America's Growing Conspiracist Underground. New York: Harpers. ISBN 0-06-200481-6.
Rockefeller, David (2002). Memoirs. New York: Random House. ISBN 0679405887.
Sklar (ed.), Holly (1980). Trilateralism: The Trilateral Commission and Elite Planning for World Management. Boston: South End Press. ISBN 0-89608-103-6. {{cite book}}: |last= มีชื่อเรียกทั่วไป (help)
Wood, Patrick (2014). Technocracy Rising: The Trojan Horse Of Global Transformation. Coherent Publishing. ISBN 978-0986373909. But see also reference below from "The Straight Dope".
แหล่งข้อมูลอื่น

Official website
Membership as of August 2011 เก็บถาวร 2011-09-27 ที่ เวย์แบ็กแมชชีน
Membership as of April 2015 เก็บถาวร 2015-06-01 ที่ เวย์แบ็กแมชชีน
Is the Trilateral Commission the secret organization that runs the world? เก็บถาวร 2008-08-21 ที่ เวย์แบ็กแมชชีน (Fact check against conspiracy theories from The Straight Dope, 1987)
ซูโดอีเฟดรีน

| --- | --- |


ข้อมูลทางคลินิก
การอ่านออกเสียง: /ˌsuːdoʊ.ɪˈfɛdrɪn, -ˈɛfɪdriːn/ 
ชื่อทางการค้า: Afrinol, Sudafed, Sinutab, อื่น ๆ
ชื่ออื่น: PSE; PDE; (+)-ψ-Ephedrine; ψ-Ephedrine; d-Isoephedrine; (1S,2S)-Pseudoephedrine; d-Pseudoephedrine; (+)-Pseudoephedrine; L(+)-Pseudoephedrine; Isoephedrine; (1S,2S)-α,N-Dimethyl-β-hydroxyphenethylamine; (1S,2S)-N-Methyl-β-hydroxyamphetamine
AHFS/Drugs.com: โมโนกราฟ
MedlinePlus: a682619
ข้อมูลทะเบียนยา:  EU EMA: by pseudoephedrine sulfate  US DailyMed: Pseudoephedrine 
ระดับความเสี่ยงต่อทารกในครรภ์:  AU: B2   
ช่องทางการรับยา: ทางปาก
ประเภทยา: Norepinephrine releasing agents; Sympathomimetics; Nasal decongestants; Psychostimulants
รหัส ATC: R01BA02 (WHO) 
กฏหมาย
สถานะตามกฏหมาย: Largely tracked nationwide via “Project STOP” to avoid purchases in large quantities. Use of Project STOP is mandatory in all states and territories except Victoria and Tasmania AU: S3 (จ่ายโดยเภสัชกรเท่านั้น) Largely tracked nationwide via “Project STOP” to avoid purchases in large quantities. Use of Project STOP is mandatory in all states and territories except Victoria and Tasmania  BR: Class D1 (สารตั้งต้นในการผลิตยา)   CA: OTC ถอนจาก NDS ใน ค.ศ. 2024 ทั้งการเตรียมแบบผสมและแบบส่วนผสมเดียว ในวันที่ 1 มีนาคม และ 10 มิถุนายน ค.ศ. 2024 ตามลำดับ  UK: P (Pharmacy medicines)   US: OTC  
ข้อมูลเภสัชจลนศาสตร์
ชีวประสิทธิผล: ~100%
การจับกับโปรตีน: 21–29% (AGP, HSA)
การเปลี่ยนแปลงยา: ไม่เผาผลาญอย่างมาก
สารซึ่งได้หลังการเปลี่ยนแปลงยา: • Norpseudoephedrine
ระยะเริ่มออกฤทธิ์: 30 นาที
ครึ่งชีวิตทางชีวภาพ: 5.4 ชั่วโมง (range 3–16 ชั่วโมง ขึ้นอยู่กับค่า pH ของปัสสาวะ)
ระยะเวลาออกฤทธิ์: 4–12 ชั่วโมง
การขับออก: ปัสสาวะ: 43–96% (ไม่เปลี่ยนแปลง)
ตัวบ่งชี้
 ชื่อตามระบบ IUPAC (1S,2S)-2-(methylamino)-1-phenylpropan-1-ol 
เลขทะเบียน CAS: 90-82-4 Y
PubChem CID: 7028
DrugBank: DB00852 Y
ChemSpider: 6761 Y
UNII: 7CUC9DDI9F
KEGG: D08449 Y
ChEBI: CHEBI:51209 Y
ChEMBL: CHEMBL1590 Y
ECHA InfoCard: 100.001.835 
ข้อมูลทางกายภาพและเคมี
สูตร: C10H15NO
มวลต่อโมล: 165.236 g·mol−1
แบบจำลอง 3D (JSmol): Interactive image
 SMILES O[C@@H](c1ccccc1)[C@@H](NC)C 
 InChI InChI=1S/C10H15NO/c1-8(11-2)10(12)9-6-4-3-5-7-9/h3-8,10-12H,1-2H3/t8-,10+/m0/s1 Y Key:KWGRBVOPPLSCSI-WCBMZHEXSA-N Y 
  (verify)
 สารานุกรมเภสัชกรรม
ซูโดอีเฟดรีน (อังกฤษ: pseudoephedrine, ย่อว่า PSE) เป็นสารเอมีนชนิดซิมพาเทติก มักใช้เพื่อลดอาการคัดจมูก ในประเทศไทย จัดเป็นวัตถุออกฤทธิ์ต่อจิตและประสาทประเภท2 ตาม พ.ร.บ.วัตถุออกฤทธิ์ต่อจิตและประสาท เช่นเดียวกับยาเสพติดประเภทอื่นๆ
โครงสร้างเคมี

ซูโดอีเฟดรีน คือ ไดแอสเทอร์โอเมอร์ของเอฟิดรีน. ซูโดอีเฟดรีนเป็น ไครอลโมเลกุล หมายถึง สเตอริโอไอโซเมอร์ที่มีอะตอมไครัลมากกว่าหนึ่ง แต่ไม่ใช่คู่ที่เป็นภาพในกระจกซึ่งกันและกัน. ซูโดอีเฟดรีนเป็นสารตั้งต้นในการผลิตยาเมธแอมเฟตามีน หรือยาไอซ์ และ ยาบ้า [ต้องการอ้างอิง]
แอนนี่ บรู๊ค

| แอนนี่ บรู๊ค |
| --- | --- |
ชื่อเกิด: รุ่งนภา แก้วไทรหาญ
ชื่ออื่น: รุ่งนภา บรู๊ค ณชชญา ธนัตถ์ฐิตาภา ฐิฏิพร เสฏฐภูมิ
เกิด: 10 ธันวาคม พ.ศ. 2523 (44 ปี) กรุงเทพมหานคร ประเทศไทย
บุตร: 1 คน
อาชีพ: นักแสดง นักร้อง นางแบบ
ปีที่แสดง: พ.ศ. 2544–ปัจจุบัน
ผลงานเด่น: เชอรี่ แอน - เชอรี่ แอน (2544)  กะหล่ำ - ชิงช้าสวรรค์ (2547–2554)
รุ่งนภา แก้วไทรหาญ (เกิด 10 ธันวาคม พ.ศ. 2523) ชื่อเล่น แอนนี่ หรือที่รู้จักกันในชื่อ แอนนี่ บรู๊ค เป็นนักแสดง นักร้อง นางแบบลูกครึ่งไทย-สวิสเซอร์แลนด์ มีผลงานเด่นในการรับบท “เชอรี่แอน ดันแคน“ จากภาพยนตร์ เชอรี่ แอน และ “กะหล่ำ“ จากละครสั้นในรายการ ชิงช้าสวรรค์
ประวัติ

แอนนี่เป็นลูกสาวของนายจอห์น บรู๊ค นักธุรกิจชาวสวิสเซอร์แลนด์ กับนางจันทร์คำ มีเลข เกิดที่กรุงเทพมหานคร ก่อนที่จะย้ายกลับไปยังอำเภอแจ้ห่ม จังหวัดลำปาง บ้านเกิดของมารดา บิดามารดาแยกทางกันตั้งแต่เด็ก แอนนี่จบชั้นมัธยมต้นที่โรงเรียนเจ้าฟ้าอุบลรัตน์ และศึกษาต่อระดับมัธยมศึกษาในจังหวัดเชียงใหม่ ภายหลังได้ศึกษานักเรียนผู้ช่วยพยาบาล แอนนี่เข้ากรุงเทพเพื่อหางานทำและเรียนต่อจนสำเร็จวิชาผู้ช่วยพยาบาล[ต้องการอ้างอิง] และรับงานเสริมเป็นพริตตี้เชียร์สินค้า นักแสดงประกอบฉาก จนกระทั่งได้เป็นนางเอกเต็มตัวในภาพยนตร์เรื่อง "เชอรี่ แอน"
กรณีคลอดบุตรชาย

เมื่อวันที่ 16 กันยายน พ.ศ. 2553 มีกระแสข่าวลือว่าแอนนี่ได้ตั้งท้องและคลอดลูกเมื่อเดือนมิถุนายน โดยมีการระบุว่าพ่อของเด็กคือ ฟิล์ม-รัฐภูมิ โตคงทรัพย์ นักร้องและนักแสดงชื่อดังของ บริษัท อาร์ เอส จำกัด (มหาชน) ต่อมา แอนนี่ได้ออกมาเปิดใจในรายการเรื่องเด่นเย็นนี้ ช่วงเจาะข่าวเด่น ทางช่อง 3 เมื่อวันที่ 17 กันยายน พ.ศ. 2553 โดยมีนายสรยุทธ สุทัศนะจินดา เป็นผู้ดำเนินรายการ  แอนนี่กล่าวว่า "ฟิล์มไม่ยอมตรวจดีเอ็นเอตั้งแต่รู้ว่าแอนนี่ท้อง แต่ตนก็ไม่ยอมทำแท้ง เพราะต้องการเก็บลูกไว้" ช่วงท้ายรายการในการสัมภาษณ์ แอนนี่กล่าวทิ้งท้ายด้วยน้ำตาว่า "ต่อไปนี้ ก็คงไม่มีคำตอบใดๆ อีก และพร้อมจะเลี้ยงลูกคนเดียว และถือว่าลูกเกิดมาโชคดีมาก  ที่มีทั้งพ่อและแม่เป็นคนคนเดียวกัน" และได้ไปออกรายการตีสิบทางช่องเดียวกัน เมื่อวันที่ 28 กันยายน โดยมีนายวิทวัส สุนทรวิเนตร์ เป็นพิธีกร
ต่อมา นายสุรชัย เชษฐโชติศักดิ์ (เฮียฮ้อ) ผู้บริหารอาร์.เอส.โปรโมชั่น ได้เปิดเผยว่าแอนนี่เคยมีความสัมพันธ์กับชายอื่นอีกหลายคน ซึ่งอาจจะมีคนใดคนหนึ่งเป็นพ่อของเด็ก อาทิ จุ๊น กิตติคุณ หรือหนุ่ม กรรชัย ซึ่งกรณีนี้ได้กลายเป็นข่าวที่โด่งดังในสังคมเป็นอย่างมากในช่วงกลางปีค่อนไปข้างปลายปี พ.ศ. 2553 มีบุคคลที่ไม่ได้เกี่ยวข้องด้วยโดยตรง ออกมาให้ความเห็น เช่น พจน์ อานนท์, ระเบียบรัตน์ พงษ์พานิช, โน้ต เชิญยิ้ม  และลุกลามบานปลายไปถึงขั้นมีการประท้วงผลงานของฟิล์ม รัฐภูมิ และ ผลงานทั้งหมดของอาร์.เอส.ของกลุ่มสตรีที่อำเภอแจ้ห่ม และการที่มูลนิธิเพื่อนหญิงได้ยื่นมือเข้ามาช่วยเหลือแอนนี่ เป็นต้น
กรณีคลอดบุตรชาย > ข้อสงสัย

อย่างไรก็ตามในเรื่องนี้ ได้มีข้อสงสัยเกี่ยวกับคำให้สัมภาษณ์ของแอนนี่ บรู๊ค ต่าง ๆ เช่น ข้อสงสัยของสังคมเมื่อมีการให้สัมภาษณ์ของเมธี อมรวุฒิกุล อดีตนักแสดงที่เป็นแนวร่วมของแนวร่วมประชาธิปไตยต่อต้านเผด็จการแห่งชาติ (นปช.) เมื่อวันที่ 5 ตุลาคม พ.ศ. 2553 ว่าเคยคบกับแอนนี่ บรู๊ค เมื่อ 11 ปีก่อน ซึ่งเคยบอกกับตนว่า ตั้งครรภ์กับตน แต่ตนไม่เชื่อ เพราะป้องกันมาโดยตลอด รวมถึงกรณีที่แอนนี่ บรู๊คไม่ได้เรียนจบพยาบาลจริง
และข้อสงสัยอื่นเกิดขึ้น เช่น การปฏิเสธการตรวจดีเอ็นเอ ข่าวเรื่องการเปลี่ยนชื่อเป็น ฐิติพร เสฎฐภูมิ พร้อมกับเงินในบัญชีธนาคารในชื่อเดียวกันที่มีเงินกว่าห้าแสนบาท การปฏิเสธว่าไม่เคยรู้จัก จุ๊น กิตติคุณ มาก่อน ทั้ง ๆ ที่มีหลักฐานเป็นรูปถ่ายว่าทั้งคู่เคยร่วมงานในการทัวร์คอนเสิร์ตกันมาก่อนและข้อสงสัยเกี่ยวกับอายุการตั้งครรภ์ การที่ไม่ยอมยื่นฟ้องหมิ่นประมาทบุคคลที่กล่าวหาตนเอง ทั้ง ๆ ที่ตอนแรกมีทีท่าว่าจะฟ้อง เป็นต้น
อย่างไรก็ตาม แอนนี่ บรู๊ค  ได้ตั้งชื่อบุตรชายว่า ด.ช.ทีฆายุ  แก้วไทรหาญ ไม่มีชื่อเล่นจริง ๆ แต่ผู้คนนิยมเรียกว่าหรือ น้องคากิ  หรือ บิ๊กเปา ซึ่งเกิดเมื่อวันที่ 17 มิถุนายน  พ.ศ. 2553 ก่อนมีข่าวออกมาประมาณ 3 เดือน ปัจจุบันเป็นบุตรบุญธรรมของนายแพทย์ชลทิศ สินรัชตานันท์ นายกสมาคมศัลยกรรมตกแต่งใบหน้าแห่งประเทศไทย
ในเดือนพฤศจิกายน พ.ศ. 2555 แอนนี่และรัฐภูมิได้ไปยังสำนักงานเขตห้วยขวาง เพื่อทำการถอนชื่อรัฐภูมิออกจากการเป็นบิดาของฑีฆายุ ซึ่งรัฐภูมิก็ได้ทำการถอนฟ้องหมิ่นประมาทและผิดสัญญาออก ขณะที่แอนนี่ยืนยันว่าจะใช้ชีวิตกับลูกเพียงสองคน แต่เมื่อนักข่าวซักว่าจะบอกเรื่องพ่อกับลูกอย่างไร แอนนี่ก็ฝ่าวงล้อมนักข่าวออกไปโดยที่ไม่ให้คำตอบ
ผลงาน > งานแสดง > ละคร

ถนนสายหัวใจ รับบท.. พีคซี่
คู่แท้ชุลมุน  รับบท.. ลอยแก้ว
ก็ว่าจะไม่รัก รับบท.. แพทตี้
หน้ากากดอกซ่อนกลิ่น  รับบทเป็น.. บัวลอย
รักต้องซ่อม รับบท.. ฮันนี่
คุณหนูฉันทนา รับบท.. ชมนาด คู่กับ ศุภณัฐ เฉลิมชัยเจริญกิจ
ปีศาจแสนกล รับบท.. สุมณธา
เล่นละครสั้นในรายการ ชิงช้าสวรรค์ ช่วง เรื่องสั้น ตลาดสด รับบท กะหล่ำ ร่วมกับ ส้มเช้ง สามช่า
เซน...สื่อรักสื่อวิญญาณ ตอน สาวฮ็อต รับบท.. เจี๊ยบ (รับเชิญ)
Club Friday The Series Hot Love Issue เรื่องรัก เรื่องร้อน ตอน เรื่องใหม่กับแฟนเก่า รับบท สร้อย
ผลงาน > งานแสดง > ซิตคอม

มนต์รักมหานคร ทางช่อง 7
ระเบิดเถิดเทิง (2550) ตอน ได้หย่า เสียอย่าง (รับเชิญ) รับบทเป็นตุ๊กตา
ระเบิดเถิดเทิง ลั่นทุ่ง ออกอากาศ 16 มกราคม 2554 ตอน รักต้องห้าม รับบทเป็น อี่ง
ผลงาน > งานแสดง > มิวสิกวิดีโอ

มือปิดฟ้า ของ อุเทน พรหมมินทร์
จะไม่กลับมาอีกแล้ว ของ สุนิตา ลีติกุล
อย่าบอกให้ฉันไป ของ สุนิตา ลีติกุล
เปลี่ยนใจ ของ วาย เรดบีท (Y Red Beat)
ฉันไม่ใช่ หรือเธอไม่พอ ของ ตั๊กแตน ชลดา
ผลงาน > งานแสดง > ภาพยนตร์

หร่อย จัง จ้าว (2022) รับบทเป็น คำแก้ว
ดารัมซาล่า (2017) รับบทเป็น ดา
แวมไพร์สตรอเบอร์รี่ (2012)
อีส้มสมหวัง ชะชะช่า (2009) รับบท อ๋อย
แต๋วเตะตีนระเบิด (2009) รับท ครูแบ๊ว
เหยิน เป๋ เหล่ เซมากูเตะ (2007)  รับบท ปรี๊ด
กระจกผี (2004) รับบท นางเอก
เชอรี่ แอน (2001)  รับบท  เชอรี่ แอน
ผลงาน > งานแสดง > พิธีกร

TV Direct ทาง เคเบิล ทีวี
ผลงาน > งานเพลง

แอนนี่ บรู๊ค ยังเคยออกเทปเดี่ยว เมื่อวันที่ 29 พฤษภาคม พ.ศ. 2546 กับ  โซนี่ มิวสิก  บีอีซี เทโร ชื่ออัลบั้ม Anny แอนนี่ มีเพลงที่ฮิต เช่น
รักเจ้าเอย
คนเดียวดีกว่า
กลับใจเสีย
ขอเวลาสักหน่อย
ไม่ให้ไปหรอก
สุขกายสบายใจ
ค่ำคืนพิเศษ
นายกระจอก
ฝากดาวฝากเดือน
ผลงาน > งานเขียน

หนังสือ "จะทนอยู่ไปทำไม...ในเมื่อ ผู้ชาย SEX ห่วย!!" (2549)
แหล่งข้อมูลอื่น

แอนนี่ บรู๊ค ที่อินสตาแกรม
อิสยาห์

ผู้เผยพระวจนะชาวอิสราเอล
บทความนี้เกี่ยวกับผู้เผยพระวจนะ สำหรับหนังสือที่มีชื่อตามชื่อของผู้เผยพระวจนะ ดูที่ หนังสืออิสยาห์
| อิสยาห์ |
| --- | --- |
ภาพปูนเปียกจากเพดานโบสถ์น้อยซิสทีนโดยมีเกลันเจโล
ผู้เผยพระวจนะ
เกิด: ศตวรรษที่ 8 ก่อนคริสตกาล
เสียชีวิต: ศตวรรษที่ 7 ก่อนคริสตกาล
นับถือ ใน: ศาสนายูดาห์ ศาสนาคริสต์ ศาสนาอิสลาม
วันฉลอง: 9 พฤษภาคม วันพฤหัสบดีหลังวันสมโภชพระเยซูทรงจำแลงพระกาย (คริสตจักรอัครทูตอาร์มีเนีย)
ผลงานหลัก: หนังสืออิสยาห์
อิสยาห์ (อังกฤษ: Isaiah; UK: /aɪˈzaɪ.ə/ หรือ US: /aɪˈzeɪ.ə/; ฮีบรู: יְשַׁעְיָהוּ‎, Yəšaʿyāhū, "พระยาห์เวห์ทรงเป็นความรอด"; ยังรู้จักในชื่อว่า Isaias หรือ Esaias จากภาษากรีก: Ἠσαΐας) เป็นผู้เผยพระวจนะชาวอิสราเอลเมื่อศตวรรษที่ 8 ก่อนคริสตกาล หนังสืออิสยาห์ได้รับการตั้งชื่อหนังสือตามชื่อของผู้เผยพระวจนะอิสยาห์
ความในหนังสืออิสยาห์ระบุว่าอิสยาห์เป็น "ผู้เผยพระวจนะ" แต่ความสัมพันธ์ที่แท้จริงระหว่างหนังสืออิสยาห์และผู้เผยวจนะอิสยาห์จริง ๆ นั้นซับซ้อน ทัศนะดั้งเดิมมองว่าทั้ง 66 บทของหนังสืออิสยาห์เขียนโดยบุคคลเดียวคืออิสยาห์ อาจเขียนใน 2 ช่วงระหว่าง 740 ปีก่อนคริสตกาล  และราว 686 ปีก่อนคริสตกาล ห่างกันประมาณ 15 ปี
ทัศนะที่ยึดถือกันอย่างกว้างขวางอีกกระแสหนึ่งเห็นว่าส่วนของครึ่งแรกของหนังสือ (บทที่ 1-39) มีต้นกำเนิดมาจากตัวผู้เผยพระวจนะอิสยาห์ สลับกับความเรียงอธิบายที่เขียนในรัชสมัยกษัตริย์โยสิยาห์ในอีก 100 ปีต่อมา และส่วนที่เหลือของหนังสือเขียนในช่วงก่อนและหลังการตกเป็นเชลยในบาบิโลนเมื่อศตวรรษที่ 6 ก่อนคริสตกาล (เกือบ 2 ศตวรรษหลังยุคของผู้เผยพระวจนะอิสยาห์)